**СРЕДНО УЧИЛИЩЕ „ПЕТКО РАЧОВ СЛАВЕЙКОВ” КРИЧИМ**

**4220 гр. КРИЧИМ, бул. „Тракия ”№ 24, тел. 03145/24-73, e-mail:** [**pslaveikov@abv.bg**](mailto:pslaveikov@abv.bg)

**ТЕХНИЧЕСКИ СПЕЦИФИКАЦИИ**

I. ОБЩА ИНФОРМАЦИЯ

СУ „П. Р. Славейков“

гр. Кричим

бул. „Тракия” № 24

телефон: 03145 24 73,

0884 974316

e-mail: [pslaveikov@abv.bg](mailto:pslaveikov@abv.bg)

* 1. ***Обект*** на обществената поръчка е „услуга” по смисъла на чл. 3, ал. 1, т. 3 от ЗОП. ***Предметът*** на обществената поръчка ***„Доставка на закуски за учениците от първи, втори, трети и четвърти клас и готови ястия за обяд за учениците от първи, втори, трети, четвърти, пети, шести и седми клас на СУ „П. Р. Славейков”, гр. Кричим“.***

**1.2. *Основание*: Настоящата процедура се провежда на основание чл. 20, ал. 4, т. 2 от ЗОП.**

**1.3. *Вид на процедурата*: Директно възлагане за сключване на договор за възлагане на обществена поръчка с предмет: *„Доставка на закуски за учениците от първи, втори, трети и четвърти клас и готови ястия за обяд за учениците от първи, втори, трети, четвърти, пети, шести и седми клас на СУ „П. Р. Славейков”, гр. Кричим“.***

**1.4. *Срок на изпълнение на поръчката*: Договорите за приготвяне и доставка на храна за обяд и закуски, които ще бъдат сключени въз основа на директно възлагане по реда на чл. 20, ал. 4, т. 2 от ЗОП ще бъдат за период от 04.01.2022 г. до 31.12.2022 г. Доставките се извършват само в учебните дни от периода.**

**II. ОПИСАНИЕ НА ПРЕДМЕТА НА ПОРЪЧКАТА И УСЛОВИЯ ЗА УЧАСТИЕ**

***Доставка на закуски***

В училището на ден средно закусват **90** ученици от първи до четвърти клас. Хранодните за периода на поръчката прогнозно са **167** за периода от 04.01.2022 г. до 31.12.2022 г. за учениците от първи, втори и трети клас и четвърти клас. Максималната прогнозна единична цена за доставената закуска е **0.50 лв. без ДДС**. Максимална прогнозна стойност за договора за доставка на закуски – **7515,00 лв. без ДДС**. Средствата, с които се осигурява доставката на закуски, се определят с Наредбата за финансирането на институциите в системата на предучилищното и училищно образование, приета с Постановление № 219 от 05 септември 2017 г. на Министерски съвет, Обн. ДВ. бр.81 от 10 Октомври 2017г., изм. и доп. ДВ. бр.31 от 10 Април 2018г., изм. и доп. ДВ. бр.105 от 18 Декември 2018г., изм. и доп. ДВ. бр.36 от 3 Май 2019г., изм. и доп. ДВ. бр.101 от 27 Декември 2019г., изм. и доп. ДВ. бр.33 от 7 Април 2020г., доп. ДВ. бр.37 от 21 Април 2020г., доп. ДВ. бр.77 от 1 Септември 2020г., изм. и доп. ДВ. бр.92 от 27 Октомври 2020г., изм. и доп. ДВ. бр.13 от 16 Февруари 2021г., изм. и доп. ДВ. бр.56 от 6 Юли 2021г., доп. ДВ. бр.87 от 19 Октомври 2021г. При евентуално преустановяване на получаваната субсидия съгласно Наредбата за финансирането на институциите в системата на предучилищното и училищно образование, договорът се счита за прекратен по независещи от Възложителя или Изпълнителя причини.

***Доставка на храна за обяд***

В училището на ден средно се хранят за обяд **90** ученици. Хранодните за периода на поръчката прогнозно са **167** за периода от 04.01.2022 г. до 31.12.2022 г. Маскималната прогнозна единична цена за обедно хранене, което включва първо –супа, второ – основно ядене, и хляб е до **1,67 лв. без вкл. ДДС**. Максимална прогнозна стойност за договора за доставка на обяд е **25 100,00** лв. без ДДС. Храненето ще се извършва по предложени от Изпълнителя и одобрени от Възложителя седмични менюта по образец, които са заложени в настоящата обществена поръчка и са част от техническата оферта на изпълнителя. Финансирането на приготвянето и доставянето на храна за обедно хранене на учениците е изцяло за сметка на родителите, като средствата се осигуряват чрез финансиране (дарение) от Сдружение Училищно настоятелство „П. Р. Славейков”, гр. Кричим, с Булстат: 176385489.

***Обем на обществената поръчка*.** Обемът на доставките на закуски за ученици от първи до четвърти клас и храна за обедно хранене за учениците от първи до седми клас на СУ „П. Р. Славейков”, гр. Кричим ще бъде в зависимост от нуждите на възложителя през периода на изпълнение на договора. Възложителят не поема задължение да заявява доставки на закуски и храна за обедно хранене, в случай, че такава нужда не е конкретно възникнала. Изпълнителят по договора не може да претендира каквото и да било обезщетение за това, че не са му възложени доставки.

Доставките се извършват на база писмени заявки от упълномощени от Директора на СУ „П. Р. Славейков” лица, само в учебни дни, сутрин, съобразно бройката на присъстващите за деня ученици. Закуската се доставя между 8:00 и 8:30 часа, а обядът – между 11:30 и 12:00 часа.

Посочените прогнозни стойности на договорите за доставка на закуски и за доставка на храна за обедно хранене са максимално допустимите цени, които възложителят може да осигури за закуска и готова храна за обедно хранене за един ученик. Ето защо, недопустими са ценови предложения над тези суми. Предложения от участници над тези цени **няма да бъдат разглеждани.**

Прогнозната стойност е изчислена за 167 учебни дни за закуска и за обяд, през които ще се хранят около 90 ученици.

***Място на изпълнение:*** Мястото на изпълнение на доставките по настоящата процедура е: **СУ „П. Р. Славейков”, с адрес: гр. Кричим, бул. „Тракия” № 24** за обяд на учениците от пети, шести и седми клас и втората сграда на **СУ „П. Р. Славейков”, с адрес: гр. Кричим, ул. „Димитър Благоев” № 5 за закуска и обяд на учениците от първи, втори, трети и четвърти клас.**

***Начин на плащане на доставките*:** Плащането се извършва в български лева по банковата сметка на изпълнителя след представяне на фактура и приложени към нея приемо-предавателни протоколи за извършените доставки на закуски и готова храна за обедно хранене.

Всички разходи за подготовка и участие в процедурата са за сметка на участника.

Оферта може да подава всяко лице или обединение от лица, което отговаря на предварително обявените условия и притежава технически потенциал, ресурси и организационни възможности за срочно и качествено изпълнение на поръчката. Участникът може да бъде българско или чуждестранно физическо или юридическо лице, включително техни обединения, които отговарят на изискванията, обявени от Възложителя.

III. **ИЗИСКВАНИЯ КЪМ ХРАНИТЕ И ДОСТАВКИТЕ**

**3.1.** Доставяните закуски и готов обяд следва да съответстват на изискванията, посочени в настоящата документация и приложенията към нея, в проекто-договора и специалните изисквания, посочени в т. 3.2., 3.3., 3.4. и 3.5. от настоящите условия.

**3.2. Доставяните закуски и готов обяд трябва да отговарят на следните изисквания:**

**3.2.1.** Да са висококачествени, пълноценни и безопасни, като отговарят на всички изисквания на националното и европейското законодателство в тази насока;

**3.2.2.** Доставяната храна да се приготвя в обекти, регистрирани по чл. 12 от Закона за храните;

**3.2.3.** Доставяната храна да е приготвена от хранителни продукти, които отговарят на изискванията, предвидени в Закона за храните и свързаните с него подзаконови нормативни актове;

**3.2.4.** Доставяната храна да отговаря на изискванията, посочени в Наредба № 37/21.07.2009 на Министерство на здравеопазването за здравословното хранене на учениците; Наредба № 1 от 26 януари 2016 г. за хигиената на храните, ДВ. бр.10 от 5.02.2016 г; Наредба 1 от 9.01.2008 г. за изискванията за търговия с яйца, ДВ, бр. 7 от 22.01.2008 г.; Наредба за изискванията за етикетирането и представянето на храните, ДВ, бр. 102 от 12.12.2014 г.; Наредба № 16 от 28 май 2010 г. за изискванията за качество и контрол за съответствие на пресни плодове и зеленчуци, ДВ бр. 43 от 8.06.2010 г.; Наредба за изискванията към храните със специално предназначение, ДВ, бр. 107 от 15.11.2002 г.; Наредба за изискванията към някои частично или напълно дехидратирани млека, предназначени за консумация от човека, ДВ, бр. 8 от 30.01.2004 г.; Наредба за изискванията към пчелния мед, предназначен за консумация от човека, ДВ, бр. 85 от 5.09.2002 г., Наредба за изискванията към плодовите конфитюри, желета, мармалади, желе-мармалади и подсладено пюре от кестени, ДВ, бр. 19 от 28.02.2003 г., Наредба за изискванията към захарите, предназначени за консумация от човека, ДВ, бр. 89 от 20.09.2002 г., Наредба № 9 от 16.09.2011г. за специфичните изисквания към безопасността и качеството на храните, предлагани в детските заведения и училищата, както и към храни, предлагани при организирани мероприятия за деца и ученици, издадена от Министъра на земеделието и храните, ДВ, бр. 73 от 20.09.2011г.; Наредба № 23/19.07.2003 за физиологичните норми за балансирано и рационално хранене на деца от 6 до 18 годишна възраст; Регламент (ЕО) № 1924/2006 на Европейския Парламент и на Съвета от 20 декември 2006 година относно хранителни и здравни претенции за храните; Регламент (ЕО) № 834/2007 на Съвета от 28 юни 2007 година относно биологичното производство и етикетирането на биологични продукти; Регламент (ЕС) № 10/2011 на Комисията от 14 януари 2011 година относно материалите и предметите от пластмаси, предназначени за контакт с храни; Регламент (ЕО) № 466/2001 на Комисията от 8 март 2001 година за определяне на максималното съдържание на някои замърсители в храните; Регламент (ЕО) № 509/2006 на Съвета от 20 март 2006 година относно селскостопански и хранителни продукти с традиционно специфичен характер; Делегиран регламент (ЕС) № 664/2014 на Комисията от 18 декември 2013 година за допълване на Регламент (ЕС) № 1151/2012 на Европейския парламент и на Съвета по отношение на определянето на символите на Съюза за защитени наименования за произход, защитени географски указания и храни с традиционно специфичен характер, както и по отношение на определени правила за снабдяване, някои процедурни правила и някои допълнителни преходни разпоредби; Регламент (ЕО) № 41/2009 на Комисията от 20 януари 2009 година относно състава и етикетирането на храни, подходящи за употреба от хора, които имат непоносимост към глутен; Регламент (ЕО) № 2065/2003 на Европейския парламент и на Съвета от 10 ноември 2003 година относно пушилни ароматизанти, използвани или предназначени за влагане в или върху храни; Регламент (ЕО) № 852/2004 на Европейския парламент и на Съвета от 29 април 2004 година относно хигиената на храните; Регламент (ЕО) № 853/2004 на Европейски парламенти на Съвета от 29 април 2004 година относно определяне на специфични хигиенни правила за храните от животински произход; Регламент (ЕО) № 854/2004 на Европейски парламенти на Съвета от 29 април 2004 година относно определянето на специфични правила за организирането на официалния контрол върху продуктите от животински произход, предназначени за човешка консумация; Регламент (ЕО) № 1935/2004 на Европейския парламент и на Съвета от 27 октомври 2004 година относно материалите и предметите, предназначени за контакт с храни; Регламент (ЕО) № 566/2008 на Комисията от 18 юни 2008 година за определяне на подробни правила за прилагането на Регламент (ЕО) № 1234/2007 на Съвета по отношение на предлагане на пазара на месо от животни от рода на едрия рогат добитък на възраст 12 месеца или по-малко; Регламент (ЕО) № 589/2008 на Комисията от 23 юни 2008 година за определяне на подробни правила за прилагане на Регламент (ЕО) № 1234/2007 на Съвета относно стандартите за търговия с яйца; Регламент (ЕО) № 1331/2008 на Европейския парламент и на съвета от 16 декември 2008 година за установяване на обща разрешителна процедура за добавките в храните, ензимите в храните и ароматизантите в храните; Регламент (EO) № 2073 на Европейската комисия от 15 ноември 2005 г относно микробиологичните критерии за храните; Регламент (EO) № 543 на Европейската комисия от 07 юни 2011 за определяне на подробни правила за прилагането на регламент (EO) № 1234/2007 на Съвета по отношение на секторите на плодовете и зеленчуците и на преработените плодове и зеленчуци.

**3.2.5.** Доставяната храна следва да бъде приготвяна съгласно сборника рецепти за ученическо столово хранене, издателство Техника, 2012 г., одобрен с писмо № 74-01-73/28.06.2012 г. на МЗ и да се спазват изискванията за съответната възрастова група на учениците.

**3.2.6.** Предлаганите продукти да не съдържат генетично модифицирани организми, съгласно чл. 4а, ал. 4 и чл. 19б, ал. 2 от Закона за храните.

**3.2.7.** Храната да се приготвя в деня на доставката.

**3.2.8.** Не се допуска доставка на храна приготвена от предния ден.

**3.2.9.** Менютата за приготвяните и доставяни ястия и закуски се изготвят от изпълнителя с участието на диетолог за всяка седмица, като не се допуска повторяемост за поне 5 (пет) дни. Седмичните менюта трябва да са изготвени по приложените към техническата оферта образци (Приложение № 2 и Приложение № 3), които ще подлежат на одобрение от страна на възложителя. Участниците следва да имат необходимата техническа способност и професионална квалификация за изпълнение на поръчката.

**3.2.10.** Задължително е ежедневно присъствие на месо в едно от ястията – супа или основно ястие.

**3.2.11.** В празничните дни храната да бъде съобразена с подходящо меню, съгласно настъпващия празник.

**3.2.12.** Участникът следва да гарантира добър търговски вид на предлаганите готови храни.

**3.2.13.** Участникът е длъжен да гарантира пълна подмяна на приготвената храна с отклонение в качеството и да извърши пълна подмяна на храната с негодно качество, в срок описан в договора за доставка. В този случай Изпълнителят доставя годна за консумация храна, като както некачествената, така и доставената повторно храна е за сметка на Изпълнителя.

**3.3.** Изисквания за качество – всяка доставяна готова храна да има вложени хранителни продукти, отговарящи на БДС или на еквивалентни стандарти, както и на законовите и подзаконови нормативни актове, описани в т. 3.2., доказващо се с необходимите сертификати. Доставките да се придружават от ветеринарно медицинско свидетелство и/или експертен лист за продуктите от животински произход и сертификат за произход и качество на всички вложени хранителни продукти. Храните следва да са със срок на годност не по-малък от 80 % към датата на съответната доставка. Доставките да се извършват при спазване на всички хигиенни и санитарни изисквания.

**3.4. Транспорт** – Приготвената храна следва да бъде доставяна със специализиран транспорт. При необходимост превозните средства, съдовете и/или контейнерите, използвани за транспорт на храни, се осигуряват с оборудване за поддържане и наблюдаване на температурите, необходими за съхранение на храните.

**3.5. Опаковка –** Доставяните храни да бъдат придружени от сертификат за качество, който да съдържа информация за вида на доставката, съдържанието на хранителните продукти, по възможност - производителя, качеството, датата на производство и срока на годност.

Доставените закуски следва да са индивидуално опаковани, като порция за всеки ученик в опаковки за еднократна употреба, които предпазват продукта от външно замърсяване и не променят органолептичните му характеристики. Закуската на един ученик следва да бъде не по-малко от 120 грама.

Готовата храна за обедното хранене включва - първо – супа, второ – основно ястие и хляб. Доставя се топла и индивидуално опакована, като порции за всеки ученик в опаковки за еднократна употреба, които предпазват продукта от външно замърсяване и не променят органолептичните му характеристики.

**3.6. Изисквания към Изпълнителя по отношение на доставките на храна.** Изпълнителят следва да да подсигури всеки ден еднократни чували, в които да се събират еднократните опаковки от доставената храна и почистващи и дезинфекциращи препарати за столовата разливочна.

**IV. ИЗИСКВАНИЯ ПРИ ИЗГОТВЯНЕ, ПОДАВАНЕ И ПОЛУЧАВАНЕ НА ОФЕРТАТА. СЪДЪРЖАНИЕ НА ОФЕРТАТА.**

***Общи изисквания***

**4.1. Кандидадът е длъжен да спазва сроковете и условията, посочени в поканата и техническата спецификация.**

**4.2.** Участниците могат да подават оферти само за доставка на закуски, само за доставка на храна за обяд или и за двете.

**4.3.** Разходите свързани с изготвянето и подаването на офертата са за сметка на участника. Възложителят няма да участва в тези разходи.

**4.4.** Офертата и приложенията към нея, трябва да бъдат изготвени на хартиен носител, на български език, а документите на чужд език да се придружават от превод на български.

**4.5.** Офертата се подписва от лицето, представляващо участника или от изрично упълномощено от него с нотариално заверено пълномощно лице.

**4.6.** Офертата се представя от участника или от негов надлежно упълномощен представител лично или по пощата с препоръчано писмо с обратна разписка, или чрез куриерска служба със съответно известие за доставяне. В случай, че офертата е изпратена по пощата с обратна разписка или с куриерска служба, то изпращането й трябва да бъде така организирано, че да гарантира получаването й от възложителя до изтичане на крайния срок за получаване на оферти.

**4.7.** Срокът на валидност на офертата не трябва да бъде по-кратък от 30 (тридесет) календарни дни, считано от крайния срок за подаване на офертите.

**4.8.** До изтичането на срока за подаване на офертите, всеки участник може да промени, допълни или оттегли офертата си. Оттеглянето на офертата прекратява по-нататъшното участие на участника.

**4.9.** Всички документи се представят под формата на заверени копия от представляващия участника или изрично нотариално упълномощено от него лице с гриф „Вярно с оригинала“ и мокър печат.

**4.10.** Критерий за избор на изпълнител: най–ниска цена.

**4.11.** Други изисквания: при доставката изпълнителят да се придържа стриктно към техническата спецификация.

***Изисквания относно цените.***

**4.12.** Стойността на всеки договор се формира на база предложените единични цени за доставка умножени по броя на учениците и хранодните (учебните дни) за периода на изпълнение от 04.01.2022 г. до 31.12.2022 г.

**За доставка на закуски** – единичната цена за доставка на закуската трябва да е еднаква за всички предлагани закуски, независимо от вида на закуската.

**За доставка на обяд** – единичната цена на доставка се формира от сбора на стойностите за двете ястия: първо – супа, второ – основно ястие и хляб, като независимо от разнообразието на ястията, предложени в седмичните менюта, единичната цена на доставката за един ученик трябва да е еднаква за всички предлагани дневни менюта.

**4.13.** Цената на закуските и готовата храна за обедно хранене трябва да включва всички разходи по производството и доставката на храната до мястото на доставка, посочено от Възложителя по настоящата документация.

**4.14.** Предлаганите единични цени са твърди и не подлежат на преразглеждане. Единствено участникът е отговорен за всякакви грешки или пропуски в изчисляването на предлаганите цени.

**V. СЪДЪРЖАНИЕ НА ОФЕРТАТА**

5.1. Техническо и ценово предложение за изпълнение на поръчката – по образец - Приложение № 1, ведно с приложенията към него – примерни седмични менюта - Приложение № 2 и Приложение № 3;

5.2. Заверени копия на удостоверенията за регистрация на обектите за производство или търговия с хранителни продукти, издадени от ОДБХ по местонахождение на обекта;

5.3. Заверени копия на удостоверение за регистрация на МПС от РЗИ по реда на чл. 3, ал. 3 от Наредба № 9 за условията и реда за създаване на публичен регистър на обектите с обществено предназначение или от БАБХ по реда на чл. 246, ал. 4 от Закона за ветеринаромедицинката дейност и чл. 6 от Регламент (ЕО) № 852/2004г.

5.4 Сертификат за въведена система за безопасност на храните - Система за анализ на опасностите и критичните контролни точки (HACCP) на участника или еквивалентен - копие на оригинала, заверено от участника с неговия печат и гриф „Вярно с оригинала”;

**Запечатване** – Документите, систематизирани съобразно посочените по-горе изисквания, се запечатват в един непрозрачен плик, като в горния десен ъгъл се изписва:

*СУ „П. Р. Славейков”*

*бул. „Тракия” № 24*

*гр. Кричим, 4220*

За участие в процедура за възлагане на обществена поръчка с предмет:

***„Доставка на закуски за учениците от първи, втори, трети и четвърти клас и готови ястия за обяд за учениците от първи, втори, трети, четвърти, пети, шести и седми клас на СУ „П. Р. Славейков”, гр. Кричим“.***

В долния ляв ъгъл на плика се посочва адрес за кореспонденция на участника, телефон и e-mail. Върху плика не се поставят никакви други обозначения и не се полагат никакви други фирмени печати и знаци.

**VI. ПОДАВАНЕ НА ОФЕРТИ**

**6.1. Място и срок за подаване на оферти:**

**6.1.1.** Офертата се представя в запечатан непрозрачен плик от участника или от упълномощен от него представител лично или по пощата с препоръчано писмо с обратна разписка на адрес: ***СУ „П. Р. Славейков****” гр. Кричим, 4220, бул. „Тракия” № 24;*

**6.1.2.** Срокът за подаване на офертите е **до 16,00 часа на 20.12.2021** година;

**6.1.3.** Офертите се подават всеки работен ден от 08,00 часа до 16,00 часа вучилището;

* + 1. При подаване на офертата и приемането й върху плика се отбелязва входящ номер, дата и час на постъпване и посочените данни се отбелязват във входящ регистър. За подаването на офертата на участника се предоставя входящ регистрационен номер;
    2. Оферти, които са представени след изтичане на крайния срок за получаване или в незапечатан, прозрачен или скъсан плик, не се приемат за участие в процедурата и се връщат незабавно на участниците. Тези обстоятелства се отбелязват във входящия регистър.
  1. **Отварянето, разглеждането и оценяването на офертите ще се извърши на 21.12.2021 г. в 8.30 часа в сградата на училището.**

**ТЕОДОРА КИРЯКОВА**

*Директор на*

*СУ „П.Р.Славейков”*

*Град Кричим*